|  |
| --- |
| **AKTIVITA: Didaktický test** |
| **Názov: Afrika – obyvateľstvo a hospodárstvo Afriky** |
| **Predmet:** Geografia | **Základná škola** | **Ročník:** 6. |
| **Tematický celok:** Afrika |
| **Téma:** Obyvateľstvo a hospodárstvo Afriky |
| **Forma výučby:** Individuálna práca žiakov |
| **Cieľ:** Diagnostikovať vedomosti žiakov o obyvateľstve a hospodárstve Afriky. |
| **Úvodné metodické pokyny pre riešenie testu** Test je vhodné použiť po ukončení tém obyvateľstvo a hospodárstvo Afriky. Okrem vedomostí žiakov overuje aj spôsobilosť získavať informácie z rozličných informačných zdrojov ako napr. mapa, graf, text. Na vypracovanie testu žiakmi je potrebných 10 minút. Test je dostupný aj v online podobe [TU](http://geo.fpv.umb.sk/chamilo/main/exercise/exercise_submit.php?cidReq=GEOGRAFIA6&id_session=0&gidReq=0&gradebook=0&origin=&exerciseId=24&origin=&learnpath_id=&learnpath_item_id=&learnpath_item_view_id=) a [TU](http://geo.fpv.umb.sk/chamilo/main/exercise/exercise_submit.php?cidReq=GEOGRAFIA6&id_session=0&gidReq=0&gradebook=0&origin=&exerciseId=25&origin=&learnpath_id=&learnpath_item_id=&learnpath_item_view_id=). |
| **Položky didaktického testu**1) Označ pravdivé tvrdenie. **A) Obyvateľstvo v Afrike je nerovnomerne rozložené, pričom väčšina obyvateľstva žije v okolí veľkých riek, najmenej zaľudnené sú púšte.** B) Obyvateľstvo v Afrike je rozložené relatívne rovnomerne, pričom vnútrozemie kontinentu je o niečo viac zaľudnené ako pobrežie. C) Obyvateľstvo v Afrike je rozložené relatívne rovnomerne, pričom vnútrozemie kontinentu je o niečo menej zaľudnené ako pobrežie. D)Obyvateľstvo v Afrike je nerovnomerne rozložené, pričom väčšinu obyvateľstva Afriky tvoria Tuarégovia.2) Priraď k príslušnému národu oblasť Afriky, v ktorej žijú a rasu. A) Arabi B) Pigmejovia C) Krováci (Sanovia); a) stredná Afrika b) severná Afrika c) južná Afrika; 1. mongoloidná rasa, 2. europoidná rasa, 3. ekvatoriálna rasa; A-b-2, B-a-3, C-c-3 3) Pracuj s vekovou pyramídou Nigérie a posúď, ktoré z nasledujúcich tvrdení vyplýva z grafu. Pre veľkú časť afrických štátov by platila podobná veková pyramída. A)V Nigérii je vysoký prirodzený prírastok, takmer polovica obyvateľstva je v poproduktívnom veku a priemerná dĺžka života je vyššia ako na Slovensku. B) V Nigérii je nízky prirodzený prírastok, väčšina obyvateľstva je v produktívnom veku a priemerná dĺžka života je nižšia ako na Slovensku. **C) V Nigérii je vysoký prirodzený prírastok, len malá časť obyvateľstva je v poproduktívnom veku a priemerná dĺžka života je nižšia ako na Slovensku.** D) V Nigérii je nízky prirodzený prírastok, väčšina obyvateľstva je v predproduktívnom veku a  priemerná dĺžka života je vyššia ako na Slovensku. 4) Na obrázku je náboženská budova moslimov. Ako sa nazýva? A) minaret B) pagoda **C) mešita** D) synagóga5) Ktorá časť Afriky patrí medzi významné svetové oblasti ťažby ropy? A) východná Afrika B) ostrov Madagaskar **C) severná Afrika** D) púšť Kalahari v južnej Afrike6) Ktorý z týchto štátov je známy svojou ťažbou diamantov? A)Maroko **B) Juhoafrická republika** C) Etiópia D) Madagaskar 7) Priraď štát k surovine, ktorá je pre danú krajinu z hľadiska ťažby najtypickejšia. A) Ghana B) Nigéria C) Guinea; a) bauxit b) zlato c) ropa; A-b, B-c, C-a8) Priraď štáty k prislúchajúcim indíciám. A) Hospodársky najvyspelejšia krajina Afriky, bohatá na nerastné suroviny, ťažia sa tu aj diamanty. Okrem iného sa tu pestuje aj vinič či citrusy. B) Veľmi chudobná krajina východnej Afriky, vnútorne rozdelená občianskou vojnou na viacero častí. Lode plávajúce okolo jej pobrežia sa obávajú pirátov. C) Ostrovná krajina známa pestovaním vanilky, ktorá v súčasnosti veľmi profituje zo zvyšujúcich sa cien tejto plodiny. D) Vďaka krásnemu moru a množstvu pamiatok krajina profituje z cestovného ruchu. Veľké príjmy má z poplatkov lodí, ktoré sa plavia zo Stredozemného do Červeného mora; a) Madagaskar b) Somálsko c) Egypt d) Juhoafrická republika; A-d, B-b, C-a, D-c9) Podľa nasledujúcej definície rozhodni, o ktorý štát ide a označ ho na mape: V minulosti bola táto krajina pre svoju úrodnú pôdu nazývaná aj obilnica Zeme. Pravidelné záplavy prinášali do krajiny úrodné bahno z ďalekých hôr, ktoré slúžilo ako hnojivo pre tunajšiu pôdu. V súčasnosti sa ale krajina záplavám už vyhýba vďaka vybudovanej priehrade. Poľnohospodárstvo tu síce stále funguje, no pôda sa už musí prihnojovať umelými hnojivami. Obr. Slepá mapa Afriky (Egypt) 10) Pracuj s priloženým článkom (<https://zpravy.tiscali.cz/afrika-bohatne-jeji-obyvatele-z-toho-ale-nic-nemaji-ani-se-to-nedozvedi-279279>)a označ tvrdenie, ktoré z neho vyplýva. A) Angola je veľmi bohatá na ropu a vďaka tomu majú jej obyvatelia takmer rovnaké príjmy, ako obyvatelia západnej Európy. B) Za posledných desať rokov obyvatelia Afriky veľmi zbohatli a v bohatstve predbehli obyvateľov Ázie. **C) Angola a Nigéria sú síce bohaté krajiny s relatívne vysokým HDP, ale ich obyvatelia napriek tomu žijú v chudobe.** D) Najchudobnejšie obyvateľstvo v Afrike má Rovníková Guinea a Maroko.11) Vyber s pomocou atlasu dôvod, prečo je poľnohospodárstvo v Mauritánii len veľmi málo rozvinuté. A) jej obyvatelia sa živia zberom a lovom B) jej obyvatelia sú bohatí a preto môžu všetky poľnohospodárske produkty dovážať C) krajina je takmer ľudoprázdna, pretože ju celú pokrýva dažďový prales **D) väčšina krajiny leží v púšti a poľnohospodárstvo sa sústreďuje len do oáz a na vlhkejší juh krajiny**12) Štáty, ktoré ležia na hranici Sahary, hospodársky veľmi trpia z dôvodu rozširovania púští. Z nasledujúcich možností vyber tie, ktoré najviac prispievajú k rozširovaniu púští. A) ťažba ropy a zemného plynu **B) pastierstvo** C) budovanie obydlí z nepálenej hliny, ktorú ťažia na okrajoch púšte **D) nesprávny spôsob obhospodarovania pôdy**13) Rozhodni, ktoré tvrdenie o Afrike vo všeobecnosti platí. A) Afrika je kontinent bohatý na nerastné suroviny, ktoré dokáže zužitkovať tamojší priemysel, preto viac ako 3/4 obyvateľstva Afriky sú zamestnané v ťažkom priemysle. B) Afrika je kontinent, kde základ hospodárstva krajín tvoria služby. **C) Afrika je kontinent, ktorí trpí chudobou najmä vďaka svojej koloniálnej minulosti, domácej politickej nestabilite, nedostatočnému vzdelaniu domáceho obyvateľstva a nedostatočnej infraštruktúre. Má obrovské bohatstvo na nerastné suroviny, tie sa však väčšinou v surovom stave vyvážajú do zahraničia.** D) Afrika je kontinent, na ktorom sa obyvatelia živia prevažne lovom a zberom. Naše peniaze tu nemajú prakticky žiadnu hodnotu, vzájomný obchod tu funguje na princípe výmeny - tzv. výmenný obchod. Ľudská spoločnosť je tu vo svojich prvopočiatkoch, preto aj súkromné vlastníctvo je žiadne alebo minimálne. Takúto spoločnosť zvykneme označovať aj ako prvotnopospolnú. |
| **Typológia úloh zaradených v teste podľa dvojdimenziálnej štruktúry revidovanej Bloomovej taxonómie**

|  |  |  |  |
| --- | --- | --- | --- |
| **Dimenzia poznatkov** |  | **Dimenzia kognitívnych procesov**  |  |
| 1.Zapamätať si | 2.Porozumieť | 3.Aplikovať | 4.Analyzovať | 5.Hodnotiť | 6.Tvoriť |
| A. Faktické poznatky | 5, 6, 7 |  |  |  | 11, 13 |  |
| B. Konceptuálne poznatky | 4 | 2, 8, 9, 12 |  | 1,3 |  |  |
| C. Procedurálne poznatky |  |  |  | 10 |  |  |
| D. Metakognitívnepoznatky |  |  |  |  |  |  |

 |
| **Hodnotenie jednotlivých položiek testu**1. – 1b, 2. – 3b, 3. – 1b, 4. – 1b, 5. – 1b, 6. – 1b, 7. – 3b, 8. – 2b, 9. – 1b, 10. – 1b, 11. – 1b, 12. – 2b, 13. – 2b |
| **Celkové hodnotenie didaktického testu vrátane klasifikačnej stupnice podľa dosiahnutej relatívnej úrovne:** maximálny počet bodov za povinné úlohy – 20bKlasifikačná stupnica: 1 – 20-18 bodov (100-90 %) 2 – 17-15 bodov (89-75 %) 3 – 14-10 bodov (74-50 %) 4 – 9-6 bodov (49-30 %) 5 – 5-0 bodov (29-0 %) |
| **Skúsenosti a odporúčania:** – |
| **Vypracoval:** RNDr. Martina Škodová, PhD., Katedra geografie a geológie, FPV UMB v Banskej Bystrici |